Publicēts:
"Latvijas Vēstnesis"
, 191 (3349),
30.11.2005.
Izdevējs: 
Ministru kabinets
Veids: 
noteikumi
Numurs: 
898
Pieņemts: 
29.11.2005.
Stājas spēkā: 
01.12.2005.
Attēlotā redakcija:
 01.01.2010. - ...
Grozījumi:
MK 22.12.2009. noteikumi 
Nr.1601 / LV, 204 (4190), 29.12.2009. / Stājas spēkā 01.01.2010.
Ministru kabineta noteikumi Nr.898
 
Rīgā 2005.gada 29.novembrī (prot. Nr.70 51.§)
Valsts bērnu tiesību aizsardzības inspekcijas nolikums
Izdoti saskaņā ar 
Valsts pārvaldes iekārtas likuma
 
16.panta
 pirmo daļu
I. Vispārīgais jautājums
1. Valsts bērnu tiesību aizsardzības inspekcija (turpmāk — inspekcija) ir labklājības ministra pārraudzībā esoša
tiešās pārvaldes iestāde, kas nodrošina normatīvo aktu ievērošanas uzraudzību un kontroli bērnu tiesību aizsardzības
un bāriņtiesu darbības jomā.
(Grozīts ar MK 
22.12.2009.
 noteikumiem Nr.1601)
II. Inspekcijas funkcijas, uzdevumi un tiesības
2. Inspekcijai ir šādas funkcijas:
2.1. uzraudzīt un kontrolēt Bērnu tiesību aizsardzības likuma un citu bērnu tiesību aizsardzību regulējošo
normatīvo aktu ievērošanu;
2.2. īstenot bāriņtiesu darba uzraudzību un metodisko palīdzību (izņemot uzdevumus, kas noteikti Bāriņtiesu
likuma
 VII 
un
 VIII nodaļā
);
2.3. analizēt situāciju bērnu tiesību aizsardzības jomā;
2.4. nodrošināt uzticības tālruņa darbību bērnu tiesību aizsardzības jomā;
2.5. sniegt valsts un pašvaldību iestādēm un citām institūcijām ieteikumus bērnu tiesību aizsardzības
nodrošināšanai un pilnveidošanai;
2.6. sadarboties ar valsts un pašvaldību iestāžu amatpersonām, kā arī nevalstiskajām organizācijām bērnu
tiesību aizsardzības jomā;
1
/
4
2.7. īstenot audžuģimeņu atbalsta pasākumus;
2.8. atbilstoši inspekcijas kompetencei veikt citas funkcijas, kas noteiktas attiecīgo jomu regulējošajos
normatīvajos aktos.
(MK 
22.12.2009.
 noteikumu Nr.1601 redakcijā)
3. Lai izpildītu noteiktās funkcijas, inspekcija atbilstoši kompetencei veic šādus uzdevumus:
3.1. pamatojoties uz privātpersonu, valsts vai pašvaldību institūciju iesniegtajām sūdzībām vai pēc savas
iniciatīvas, pārbauda jebkuras valsts vai pašvaldības institūcijas, nevalstiskās organizācijas vai citas fiziskās vai
juridiskās personas darbību inspekcijas kompetences jomā un sastāda pārbaudes aktu par pārbaudē
konstatētajiem faktiem;
3.2. pārbauda bāriņtiesu darbu bērnu un rīcībnespējīgu personu personisko un mantisko tiesību un interešu
nodrošināšanā;
3.3. pamatojoties uz pārbaudes rezultātiem, uzdod novērst konstatētos pārkāpumus;
3.4. atbilstoši kompetencei nodrošina administratīvo pārkāpumu lietu izskatīšanu, protokolu sastādīšanu un
administratīvo sodu piemērošanu;
3.5. organizē inspekcijas amatpersonu un darbinieku un bērnu tiesību aizsardzības pašvaldību speciālistu
apmācību;
3.6. sniedz konsultācijas un psiholoģisko atbalstu bērniem krīzes situācijās;
3.7. apkopo statistikas datus un pārbaužu rezultātā iegūto informāciju inspekcijas kompetences jomā un sniedz
Labklājības ministrijai priekšlikumus situācijas uzlabošanai;
3.8. nodrošina apliecību izgatavošanu bāreņiem un bez vecāku gādības palikušajiem bērniem;
3.9. veic audžuģimeņu uzskaiti, nodrošina psiholoģisko palīdzību un informatīvo atbalstu audžuģimenēm, kā arī
audžuģimeņu apmācību;
3.10. informē sabiedrību inspekcijas kompetences jomā;
3.11. sadarbojas ar ārvalstu publiskās pārvaldes institūcijām, starptautiskajām un nevalstiskajām organizācijām,
to pārstāvjiem un ekspertiem;
3.12. izstrādā un iesniedz Labklājības ministrijā priekšlikumus normatīvo aktu pilnveidošanai inspekcijas
kompetences jomā;
3.13. veic citus uzdevumus, kas saistīti ar Bērnu tiesību aizsardzības likuma, Bāriņtiesu likuma un bērnu tiesību
aizsardzību, bāriņtiesu un audžuģimeņu darbību regulējošo normatīvo aktu ievērošanas uzraudzību un kontroli.
(MK 
22.12.2009.
 noteikumu Nr.1601 redakcijā)
4. Lai izpildītu noteiktos uzdevumus, inspekcijai ir šādas tiesības:
4.1. normatīvajos aktos noteiktajā kārtībā pieprasīt un bez maksas saņemt no privātpersonām, valsts vai
pašvaldību institūcijām uzdevumu veikšanai nepieciešamo informāciju;
4.2. Latvijas Administratīvo pārkāpumu kodeksā paredzētajos gadījumos izskatīt administratīvo pārkāpumu
lietas un uzlikt administratīvos sodus;
4.3. veidot konsultatīvas ekspertu padomes inspekcijas kompetences jomā, piesaistot citu institūciju
pārstāvjus;
4.4. ja nepieciešams, inspekcijas uzdevumu veikšanai pieaicināt tiesībaizsardzības institūciju (piemēram,
policijas) darbiniekus;
2
/
4
4.5. īstenot citas normatīvajos aktos noteiktās tiesības.
(Grozīts ar MK 
22.12.2009.
 noteikumiem Nr.1601)
III. Inspekcijas inspektoru tiesības un pienākumi
5. Inspekcijas inspektoriem ir šādas tiesības:
5.1. pieprasīt privātpersonām, valsts vai pašvaldību institūcijām izpildīt normatīvajos aktos noteiktās prasības,
kas saistītas ar inspekcijas funkciju nodrošināšanu;
5.2. pamatojoties uz sūdzību vai pēc savas iniciatīvas, ja nepieciešams, pieaicinot arī policijas iestāžu
darbiniekus, pārbaudīt jebkuras valsts vai pašvaldības institūcijas, nevalstiskās organizācijas vai citas fiziskās
vai juridiskās personas darbību inspekcijas kompetences jomā, kā arī normatīvajos aktos noteiktajos gadījumos
pieprasīt un saņemt bez maksas no minētajām institūcijām, organizācijām un personām ar to saistīto
informāciju;
5.3. sastādīt administratīvo pārkāpumu protokolus un piemērot administratīvos sodus Latvijas Administratīvo
pārkāpumu kodeksā noteiktajos gadījumos.
(Grozīts ar MK 
22.12.2009.
 noteikumiem Nr.1601)
6. Inspekcijas inspektoriem ir šādi pienākumi:
6.1. pēc savas iniciatīvas vai uz privātpersonu, valsts vai pašvaldību institūciju iesniegto sūdzību pamata veicot
pārbaudi par valsts vai pašvaldības institūcijas, nevalstiskās organizācijas vai citas fiziskās vai juridiskās
personas darbību inspekcijas kompetences jomās un pārbaudē konstatējot pārkāpumus, noteikt pārkāpuma
raksturu un sekas, kā arī pieņemt lēmumu par prettiesiskās darbības (bezdarbības) pārtraukšanu, informēt par
to attiecīgo valsts pārvaldes iestādi, publisko personu vai pašvaldību un sagatavot materiālus kompetentajām
iestādēm attiecīga lēmuma pieņemšanai, ja konstatēts, ka amatpersonas vai darbinieki nav ievērojuši normatīvo
aktu prasības;
6.2. pēc savas iniciatīvas vai uz iesnieguma pamata atbilstoši kompetencei veicot pārbaudi par pārkāpumu,
pieprasīt un saņemt no juridiskajām un fiziskajām personām rakstiskus vai mutiskus paskaidrojumus vai citu
nepieciešamo informāciju, ja nepieciešams, pieaicināt tiesībaizsardzības iestāžu darbiniekus un veikt
procesuālās darbības, piemēram, audioierakstus vai videoierakstus. Konstatējot bērnu tiesību pārkāpumu,
pieņemt lēmumu par prettiesiskās darbības (bezdarbības) pārtraukšanu, ierosināt novērst konstatētos trūkumus
vai sastādīt administratīvo pārkāpumu protokolu, vai normatīvajos aktos noteiktajos gadījumos sagatavot un
iesniegt kompetentajām izmeklēšanas iestādēm materiālus personu saukšanai pie likumā noteiktās atbildības.
(Grozīts ar MK 
22.12.2009.
 noteikumiem Nr.1601)
IV. Inspekcijas struktūra un pārvalde
7. Inspekcijas darbu vada inspekcijas priekšnieks.
8. Inspekcijas priekšnieks pilda 
Valsts pārvaldes iekārtas likumā
 noteiktās tiešās pārvaldes iestādes vadītāja
funkcijas.
9. Inspekcijas priekšnieks veido inspekcijas iekšējo organizatorisko struktūru.
V. Inspekcijas darbības tiesiskuma nodrošināšana un pārskatu sniegšana
10. Inspekcijas darbības tiesiskumu nodrošina inspekcijas priekšnieks. Inspekcijas priekšnieks ir atbildīgs par
iestādes iekšējās kontroles un pārvaldes lēmumu pārbaudes sistēmas izveidošanu un darbību.
3
/
4
© Oficiālais izdevējs "Latvijas Vēstnesis"
Ministru prezidenta vietā — veselības ministrs G.Bērziņš 
Bērnu un ģimenes lietu ministrs A.Baštiks
11. Inspektoru izdotos administratīvos aktus un faktisko rīcību var apstrī
dēt, iesniedzot inspekcijas priekšniekam
attiecīgu iesniegumu. Inspekcijas priekšnieka pieņemto lēmumu var pārsūdzēt tiesā.
12. Inspekcijas priekšnieka izdotos administratīvos aktus un faktisko rīcību var apstrīdēt Labklājības ministrijā.
Labklājības ministrijas lēmumu var pārsūdzēt tiesā.
(Grozīts ar MK 
22.12.2009.
 noteikumiem Nr.1601)
13. Inspekcijas priekšnieks ne retāk kā reizi gadā iesniedz labklājības ministram pārskatu un analīzi par
inspekcijas funkciju izpildi un finanšu līdzekļu izlietojumu.
(Grozīts ar MK 
22.12.2009.
 noteikumiem Nr.1601)
14. Labklājības ministram ir tiesības jebkurā laikā pieprasīt pārskatu par inspekcijas uzdevumu izpildi, kā arī par
inspekcijas darbību.
(Grozīts ar MK 
22.12.2009.
 noteikumiem Nr.1601)
VI. Noslēguma jautājums
15. Noteikumi stājas spēkā ar 2005.gada 1.decembri.
4
/
4